钦定古今图书集成/明伦汇编/官常典/第060卷 > 泗水王歙 淄川王终
## 钦定古今图书集成/明伦汇编/官常典/第060卷 > 泗水王歙 淄川王终

按《后汉书》本传，“泗水王歙，字经孙，光武族父也。歙子
终与光武少相亲爱。汉兵起，始及唐子终诱杀湖阳
尉。更始立，歙从入关，封为元氏王，终为侍中。更始败，
歙终东奔洛阳。建武二年，立歙为泗水王，终为淄川
王。十年，歙薨。封小子𬊤为堂谿侯，奉歙后。终居丧思
慕，哭泣二十馀日，亦薨。封长子柱为𨙬侯，以奉终祀。”
又封终子凤为曲阳侯。